Jong man in Thabazimbi vermoorJack Steyn Kol. Ronel Otto, woordvoerder van die polisie, het aan Maroela Media gesê Steyn en sy vriendin het in hul huis in Akasia geslaap toe hulle omstreeks 02:25 van ŉ geluid wakker geskrik het. Steyn het gaan ondersoek instel en is deur ŉ onbekende verdagte oorrompel. Die verdagte het Steyn met ŉ mes doodgesteek voor hy van die toneel gevlug het. “In die stadium lyk dit nie of enigiets uit die huis gesteel is nie,” het Otto gesê. Steyn se broer, JP Viljoen, het op Facebook geskryf: “Boeta jy was nog so jonk toe jy van ons af weggevat is. Ons gaan jou mis ou bul jy gaan altyd in ons harte bly lewe, daar is nog so baie wat jy moes doen en wat ons saam kon gedoen het. RIP Jack sal jou eendag weer sien. Lief jou boeta.” Steyn het verlede maand sy 21ste verjaarsdag gevier. Volgens Otto is niemand nog in hegtenis geneem in verband met die voorval nie.